Kardickas ant mėnesio
Velnias padėdavo Kardickui visus darbus nudirbti – jis norėjo Kardicką pas save pasiimti. Kardickas užduodavo velniui labai sunkius darbus – jis vis tiek padirbdavo.

Pritrūko darbų Kardickas, velnias paėmė jį ir nešė. Kardickas ėmė giedoti šventą giesmę:

Karaliene maloninga,
Kalvarijoj stebuklinga...

Velnias metė Kardicką – ir jis pasikorė ant mėnesio.

Ir šiandien Kardickas žiūri nuo mėnesio į žmones.

Etiologinės sakmės